ທ່ານເກດສ໌ກ່າວວ່າ ສະຫະຣັດ ຈະບໍ່ຍອມຮັບ ການມີ ອາວຸດນິວເຄລັຽ ຂອງເກົາຫລີເໜືອ
ຂ່າວສຳຄັນອື່ນໆ: ທຳນຽບຂາວເວົ້າວ່າ ທ່ານໂອບາມາ ຈະ ກ່າວຄຳປາສັຍ ກ່ຽວກັບປະຊາຄົມມຸສລິມ; ອີຣ່ານ ແຂວນຄໍ 3 ຄົນ ທີ່ພົວພັນກັບການວາງຣະເບີດ ໃນມື້ ວັນ
ຣັຖມຸນຕຣີ ກະຊວງ ປ້ອງກັນ ປະເທດ ສະຫະຣັດທ່ານROBERT GATES ກ່າວວ່າ ສະຫະຣັດ ຈະບໍ່ຍອມຮັບ ການມີ ອາວຸດນິວເຄລັຽ ຂອງເກົາຫລີເໜືອ ໃນການ ພົບປະ ກັບບັນດາ ຣັຖມຸນຕຣີ ປ້ອງກັນປະເທດ ຂອງ ເອເຊັຽທີ່ສິງກະໂປ ໃນມື້ນີ້ ທ່ານ GATES ກ່າວວ່າ ການລົງໂທດ ແບບເຈັບປວດຕໍ່ເກົາຫຼີເໜືອ ອາດຈະເປັນ ຊ່ອງທາງດຽວເທົ່ານັ້ນທີ່ຈະຍຸຕິ ໂຄງການສ້າງອາວຸດນິວເຄລັຽ ຂອງເກົາຫລີ ເໜືອ ດ້ວຍຄວາມສັນຕິ ທ່ານກ່າວວ່າ ວໍຊິງຕັນຈະບໍ່ຍອມ ລໍຖ້າ ແບບບໍ່ເຮັດຫຍັງເລີຍ ຂະນະທີ່ ເກົາຫລີເໜືອ ເສີມສ້າງຄວາມສາມາດ ເພື່ອທຳລາຍ ເປົ້າໝາຍຕ່າງໆ ໃນເອເຊັຽ ຫລື ໃນສະຫະຣັດ ທ່ານ GATESກ່າວວ່າ ສະຫະຣັດ ແລະ ພັນທະມິດ ຍັງເປີດກວ້າງ ສຳລັບ ການເຈຣະຈາ ກັບເກົາຫລີເໜືອ ແຕ່ຈະບໍ່ຍອມ ຖືກບັງຄັບ ໃຫ້ຕອບໂຕ້ ຕໍ່ການທ້າທາຍ ເກາະຜິດ ເຈົ້າໜ້າທີ່ ອະວຸໂສ ທາງດ້ານທະຫານ ຄົນນຶ່ງ ຂອງຈີນ ທີ່ກອງປະຊຸມ ດັ່ງກ່າວໄດ້ຮຽກຮ້ອງ ໃຫ້ຢູ່ໃນ ຄວາມສະງົບ ທ່ານ MA XIAOTIAN ຮອງຫົວໜ້າ ກອງເສນາທິການກອງທັບ ປົດປ່ອຍ ປະຊາຊົນຈີນ ກ່າວຕໍ່ ຄະນະຜູ້ແທນ ທີີ່ໄປຮ່ວມ ປະຊຸມວ່າແຫລມເກົາຫລີ ຄວນທຳການ ເຄື່ອນໄຫວ ໄປສູ່ ການເປັນ ເຂດປອດ ອາວຸດນິວເຄລັຽ ເຈົ້າໜ້າທີ່ທຳນຽບຂາວ ກ່າວວ່າ ປະທານາທິບໍດີ ສະຫະຣັດ ທ່ານBARACK OBAMA ຈະກ່າວຢ້ຳ ເຖິງຄວາມ ໝາຍໝັ້ນ ຕັ້ງໃຈຂອງທ່ານ ທີ່ຈະປັບປຸງຄວາມສັມພັນ ຂອງ ສະຫະຣັດ ກັບ ຊາວມຸສລິມ ໃນທົ່ວໂລກ ໃນຄຳປາສັຍ ທີ່ມີການຄອງຄອຍຖ້າ ມາເປັນ ເວລາດົນນານ ທີ່ປະເທດອີຈິບ ໃນວັນພະຫັດ ຈະມານີ້ ໂຄສົກຂອງທຳນຽບຂາວ ທ່ານ ROBERT GIBBS ໄດ້ແຈ້ງໃຫ້ ພວກນັກຂ່າວ ຊາບໃນມື້ວານນີ້ກ່ຽວກັບ ການເດີນທາງ ທີ່ຈະມີຂຶ້ນ ຂອງ ປະທານາທິບໍດີ ໄປຍັງ ພາກຕາເວັນອອກກາງແລະຢູໂຣບ ທ່ານກ່າວວ່າ ປະທານາທິບໍດີ OBAMA ຈະກ່າວຄຳປາສັຍ ທີ່ມະຫາວິທຍາລັຍກຸງໄຄໂຣ ໃນວັນພະຫັດ ທີ 4 ມິຖຸນາ ພາຍໃຕ້ ການເປັນ ເຈົ້າພາບຮ່ວມ ຂອງມະຫາວິທຍາລັຍ AL-AZHAR ນຶ່ງໃນສະຖາບັນ ການສຶກສາ ຊັ້ນສູງ ຂັ້ນແນວໜ້າຂອງສາສນາ ອິສລາມ ໃນໂລກ ທ່ານ GIBBS ເວົ້າວ່າ ປະທານາທິບໍດີ OBAMAຈະເພັ່ງເລັງ ໃສ່ຄວາມປາຖນາ ຂອງທ່ານ ທີ່ຈະເຂົ້າ ພົວພັນ ກັບ ປະຊາຄົມ ມຸສລິມໂດຍອີງຕາມ ພື້ນຖານ ຕ່າງຝ່າຍ ຕ່າງມີຜົນປໂຍດ ແລະເຄົາຣົບ ຊຶ່ງກັນແລະກັນ ອີຣ່ານ ກ່າວວ່າ ຕົນໄດ້ປະຫານຊີວິດ ຜູ້ຊາຍ 3 ຄົນທີ່ຖືກ ຕັດສິນໂທດວ່າ ມີຄວາມຜິດ ໃນການໂຈມຕີ ດ້ວຍຣະເບີດ ສະລະຊີບ ຮ້າຍແຮງຢູ່ທີ່ໂບດ ສາສນາອິສລາມ ແຫ່ງນຶ່ງ ທາງພາກ ຕາເວັນອອກ ສຽງໃຕ້ ຂອງອີຣ່ານໃນມື້ວັນພະຫັດ ຜ່ານມານີ້ ອົງການຂ່າວ ຂອງອີຣ່ານ ລາຍງານວ່າ ບຸກຄົນທັງ 3ໄດ້ຖືກແຂວນຄໍ ໃນທີ່ ສາທາຣະນະ ໃນຕອນເຊົ້າ ມື້ນີ້ ທີ່ເມືອງ ZAHEDANໃກ້ໆກັບໂບດ ບ່ອນທີ່ ການໂຈມຕີ ດ້ວຍຣະເບີດ ເມື່ອ 2 ມື້ກ່ອນ ເຮັດໃຫ້ມີຜູ້ເສັຽຊີວິດ 25 ຄົນ ເຈົ້າໜ້າທີ່ ຍຸຕິທັມ ປະຈຳແຂວງ ຄົນນຶ່ງ ກ່າວຕໍ່ອົງການຂ່າວ IRNA ວ່າ ບຸກຄົນທັງ 3 ໄດ້ຖືກ ຕັດສິນໂທດ ເປັນຜູ້ຈັດຫາ ຣະເບີດໃຫ້ແກ່ ພວກໂຈມຕີ ເຈົ້າໜ້າທີ່ ເວົ້າວ່າ ຜູ້ຊາຍທັງ 3 ຄົນ ທີ່ຈິງແລ້ວໄດ້ຖືກຈັບ ກ່ອນການໂຈມຕີ ແລະໄດ້ຍອມຮັບ ສາຣະພາບວ່າ ໄດ້ນຳເອົາ ດິນຣະເບີດເຂົ້າໄປ ໃນອີຣ່ານ ແລະມອບໃຫ້ແກ່ ຫົວໜ້າ ພວກທີ່ຢູ່ເບື້ອງຫລັງ ການໂຈມຕີດ້ວຍຣະເບີດ ດັ່ງກ່າວ ກຸ່ມ JUNDALLAH ຊຶ່ງເປັນກຸ່ມ ຫົວຮຸນແຮງ ມຸສລິມນິກາຍຊຸນນີ່ ໄດ້ອ້າງເອົາ ຄວາມຮັບຜິດຊອບ ໃນການໂຈມຕີ ໂບດສາສນາອິສລາມນິກາຍຊີໄອທ໌ ທີ່ເມືອງ ZAHEDAN ເຈົ້າໜ້າທີ່ ອັຟການິສຖານ ກ່າວວ່າ ເຫດຣະເບີດ ແຄມທາງ 2 ເທື່ອເຮັດ ໃຫ້ ພົລເຮືອນ 4 ຄົນ ເສັຽຊີວິດ ແລະເຈົ້າແຂວງ ຄົນນຶ່ງ ບາດເຈັບ ຕຳຣວດກ່າວວ່າ ເຫດຣະເບີດ ບ່ອນທຳອິດ ທີ່ເກີດຂຶ້ນ ຢູ່ແຂວງ ການດາຮາ ໃນພາກໃຕ້ອັຟການິສຖານ ເຮັດໃຫ້ ພົລເຮືອນ ເສັຽຊີວິດ 4 ຄົນ ສ່ວນຢູ່ທີ່ ພາກເໜືອອັຟການິສຖານ ໃນມື້ນີ້ ເຈົ້າໜ້າທີ່ ທ້ອງຖິ່ນ ເວົ້າວ່າ ການແຕກຂຶ້ນ ຂອງຣະເບີດທີ່ຫ້າງໄວ້ ແຄມທາງ ອີີກລູກນຶ່ງ ເຮັດໃຫ້ ເຈົ້າແຂວງໆ KUNDUZ ທ່ານ MOHAMMEDOMAR ບາດເຈັບ ເລັກນ້ອຍ ເຈົ້າໜ້າທີ່ ເວົ້າວ່າ ຣະເບີດດັ່ງກ່າວ ໄດ້ແຕກໃສ່ຣົດເຈົ້າແຂວງ ຂະນະທີ່ທ່ານ ພວມເດີນທາງ ແຕ່ແຂວງ KUNDUZ ໄປຫາ ແຂວງ TAKHARທີ່ຕັ້ງຢູ່ ໃກ້ຄຽງ ການບາດເຈັບ ຂອງທ່ານ ມີລາຍງານວ່າ ບໍ່ຮ້າຍແຮງ ລາຍງານຂອງ ອົງການຂ່າວຝຣັ່ງ ເວົ້າວ່າ ຄົນຂັບຣົດ ຂອງທ່ານ ກໍໄດ້ຮັບ ບາດເຈັບເລັກນ້ອຍ ຄືກັນ ໃນເຫດຣະເບີດ ທີ່ວ່ານີ້ ສ່ວນ ຄວາມຮຸນແຮງ ອື່ນໆນັ້ນກະຊວງພາຍໃນ ອັຟການິສຖານ ກ່າວໃນມື້ນີ້ວ່າ ກຳລັງ ຮັກສາ ຄວາມສະງົບ ຂອງອັຟການິສຖານ ໄດ້ສັງຫານ ພວກຫົວຮຸນແຮງ 13 ຄົນ ໃນການ ປະທະກັນ 3 ຄັ້ງຢູ່ໃນທົ່ວ ປະເທດ ປະທານາທິບໍດີ BARACK OBAMA ຮຽກຮ້ອງໃຫ້ ສະພາສູງສະຫະຣັດຮັບຮອງເອົາ ການແຕ່ງຕັ້ງຜູ້ພິພາກ ສາ ສານສູງສຸດ ຂອງທ່ານ ໃຫ້ທັນກັບການເຂົ້າຮ່ວມ ໃນການ ຕັດສິນຄະດີ ປີນີ້ ໃນຄຳປາສັຍ ປະຈຳ ສັບປະດາ ໃນວັນເສົາມື້ນີ້ ທ່ານ OBAMA ກ່າວວ່າ ທ່ານແນ່ໃຈວ່າ ທ່ານນາງ SONIA SOTOMAYORເປັນການເລືອກ ທີ່ຖືກຕ້ອງ ເພື່ອໃຫ້ເຂົ້າ ຮັບຕຳແໜ່ງ ຢູ່ໃນສານສູງສຸດ ຂອງສະຫະຣັດ ທ່ານໄດ້ກ່າວອ້າງ ເຖິງ ປະສົບພະການ ທີ່ກວ້າງຂວາງ ຂອງທ່ານນາງໃນການເປັນ ຜູ້ພິພາກສາ ຂອງ ຣັຖບານກາງ ສະຫະຣັດ ແລະ ການເດີນທາງ ພິເສດ ໄປສູ່ຄວາມສຳເຣັດ ຂອງທ່ານນາງ ລຸນຫລັງທີ່ ໄດ້ເຕີບໃຫຍ່ ຈາກການເປັນ ເດັກທີ່ຕ່ຳຕ້ອຍຍາກຈົນ ອົພຍົບ ຊາວ PUERTO RICO ທ່ານ OBAMA ເວົ້າວ່າ ພວກຕຳໜິ ຕິຕຽນທ່ານນາງ SOTOMAYOR ກຳລັງ ພະຍາຍາມ ທີ່ຈະແຕ່ງແຕ້ມ ພາບປະວັດ ທີ່ບິດເບືອນຂອງທ່ານນາງ ແຕ່ທ່ານ ກໍກ່າວວ່າ ທ່ານມີຄວາມ ເຊື່ອໝັ້ນວ່າ ການດຳເນີນຄວາມພະຍາຍາມ ດັ່ງກ່າວ ຈະປະສົບ ກັບ ຄວາມລົ້ມແຫລວ ກະຊວງ ຍຸຕິທັມ ຂອງ ສະຫະຣັດ ໄດ້ຍື່ນໜັງສືໄປຍັງສານສູງສຸດ ຂອງສະຫະຣັດ ເພື່ອຮ້ອງຂໍ ບໍ່ໃຫ້ ສານສູງສຸດ ອະນຸຍາດໃຫ້ ພວກທີ່ຖືກຄຸມຂັງ ຢູ່ອ່າວ GUAN TANAMO ກຸ່ມນຶ່ງ ເຂົ້າມາ ໃນສະຫະຣັດໄດ້ ໜັງສື ທີ່ຍື່ນໃນມື້ວານນີ້ ກ່າວວ່າ ຣັຖບານ ສະຫະຣັດ ຍັງສືບຕໍ່ ພະຍາຍາມ ຊອກຫາ ປະເທດໃດປະເທດນຶ່ງ ເພື່ອໃຫ້ ຮັບເອົາ ພວກຊົນເຜົ່າ UIGHURS ຢູ່ ຊາວຈີນ ທີ່ນັບຖືສາສນາ ອິສລາມ 17 ຄົນ ໄດ້ຊອກຫາ ຊ່ອງທາງ ໃນດ້ານກົດໝາຍ ເພື່ອຢາກອອກ ຈາກບ່ອນຄຸມຂັງ ທີ່ອ່າວ GUANTANAMO ຣັຖບານ ປະທານາທິບໍດີ BUSH ກໍໄດ້ຄັດຄ້ານຕໍ່ການອະນຸຍາດ ໃຫ້ພວກຊົນເຜົ່າ UIGHURS ເຂົ້າມາ ໃນສະຫະຣັດ ພວກເຂົາເຈົ້າພ້ອມແລ້ວ ທີ່ຈະຖືກປ່ອຍ ຈາກບ່ອນຄຸມຂັງ ທີ່ອ່າວ GUANTANAMO ອາດເລີ້ມມາ ແຕ່ປີ2003 ແຕ່ພວກເຂົາເຈົ້າ ບໍ່ສາມາດ ກັບໄປ ປະເທດຈີນ ຍ້ອນຢ້ານຈະ ຖືກທໍຣະມານຢູ່ທີ່ນັ້ນ ຈີນກ່າວວ່າ ຊາວ UIGHURS ກຸ່ມນີ້ ເປັນສະມາຊິກ ຂອງ ກຸ່ມແບ່ງແຍກດິນແດນ ທີ່ຈີນ ສະຫະຣັດ ແລະ ອົງການ ສະຫະປະຊາຊາດ ຖືວ່າ ເປັນກຸ່ມ ກໍ່ການຮ້າຍ ປະທານາ ທິບໍດີ ໃຕ້ຫວັນ ທ່ານ MA YING JEOUໄດ້ເດີນທາງ ຈາກ BELIZE ໄປເຖິງ GUATEMALA ໃນມື້ວານນີ້ ເພື່ອສືບຕໍ່ການຢ້ຽມຢາມ ບັນດາປະເທດ ໃນອະເມຣິກາກາງ ເປັນເວລາ 10 ມື້ ຂອງທ່ານ ບ່ອນທີ່ການໃຫ້ ຄວາມສນັບສນຸນ ຕໍ່ໃຕ້ຫວັນ ໄດ້ຫລຸດນ້ອຍ ຖອຍລົງ ໃນໄລຍະ ບໍ່ເທົ່າໃດປີຜ່ານມານີ້ ທ່ານ MA ມີກຳນົດ ທີ່ພົບປ ະເຈຣະຈາ ກັບ ປະທານາທິບໍດີ GUATEMALAທ່ານ ALVARO COLOM ແລະໄປຢ້ຽມ ຫໍປີຣະມີດ ຂອງພວກມາຢານ ກ່ອນຈະອອກ ເດີນທາງຕໍ່ໄປຍັງ EL SALVADOR ບ່ອນທີ່ທ່ານ ຈະໄດ້ເຂົ້າຮ່ວມ ພິທີ ສາບານໂຕເຂົ້າຮັບຕຳແໜ່ງ ຂອງ ປະທານາທິບໍດີ MAURICIO FUNES ໃນມື້ວັນຈັນ ຈະມານີ້ ກ່ອນຈະອອກ ເດີນທາງ ໄປຢ້ຽມຢາມ ພ້ອມດ້ວຍ ຄະນະຜູ້ແທນ ປະມານ 100 ຄົນນັ້ນ ທ່ານMA ໄດ້ໃຫ້ການ ຄ້ຳປະກັນ ຕໍ່ພວກ ເຈົ້າໜ້າທີ່ ອະເມຣິກາ ລາຕິນ ທີ່ໄປຢ້ຽມຢາມໄຕເປວ່າ ຄວາມສັມພັນ ອັນໃກ້ຊິດ ຂອງໃຕ້ຫວັນ ກັບຈີນ ແຜ່ນດິນໃຫຍ່ ຈະບໍ່ເຮັດໃຫ້ມິຕພາ ທີ່ມີມາ ເປັນເວລາ ດົນນານ ຂອງໃຕ້ຫວັນ ກັບບັນດາ ປະເທດ ພັນທະມິດຫລຸດນ້ອຍ ຖອຍລົງ ແຕ່ປະການໃດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ